**Mõiste „kultuur“ tõlgendamisvõimalusi [[1]](#footnote-1)**

Sõna „kultuur“ võtsid esimesena kasutusele roomlased. Tänapäevani on säilinud Rooma poliitikategelase ja ajaloolase Marcus Portius Cato (234-149 eKr) kirjutatud raamat „De agri culturae“. Sellel ajal mõeldi sõna „kultuur“ all eelkõige maaharimist. Ladina keeles tähendabki *Cultura* maaharimist. (A. Laanemäe, Kultuurilugu, ILO, 2003)

1919. aastal teati ainult 7 erinevat kultuurimõistet, 1920-1950 oli erinevaid määratlusi 157, 1960. aastaks oli mõisteid 400, tänapäevaks umbes 1000. ( Käär,L. Kultuur ja väärtused. www.sytevaka.ee/failid/osa5.ppt ) Seega kaotab mõiste „kultuur“ oma kindlad piirid.

Kultuur moodustub oma tervikus teadmistest, uskumustest, kunstist, kõlblusest, saavutustest, kommetest ja mitmesugustest võimetest ja harjumustest, mis on inimese kui ühiskonna liikme poolt omandatud. (A. Laanemäe, Kultuurilugu, ILO, 2003)

Kultuur on inimtegevus, mis on iseloomulik teatud rahvale, piirkonnale või ajastule (Vikipedia).

Kultuur on sümboolne **kujund[[2]](#footnote-2)**, mis peitub alateadvuses ja mis määrab **kollektiivse teadvus**e sisu, kus ta säilib ja läheb ajalukku. (A. Laanemäe, Kulturoloogia, ILO, 2007)

Kultuur on inimese **loova** vaimutegevuse valdkond, mis vastandub looduslikule isetekkele. Kultuur ei ole ainult kirjandus, kunst, haridus, moraal ja käitumine. Kultuur on ühiskonnale omane mõtlemise ja tegutsemise viis, mille sisuks on vaimsed väärtused. (A. Laanemäe, Kulturoloogia, ILO, 2007)

„Kultuur ei aita ega õigusta kedagi ega midagi. Kuid ta on inimeste **looming**: selles otsib ta oma Mina peegeldust, **tunnetab** ennast. Üksnes selles kriitilises peeglis võib ta näha oma nägu.“ J-P.Sartre (A. Laanemäe, Kultuurilugu, ILO, 2003)

**Jüri Talvet, Tõrjumatu äär. Ilmamaa, 2005**

**„Kultuur** tähendab alati mitmekihilisust, monoliitsuse puudumist. Leidub kultuurikihte, mille märgid harmoneeruvad perfektselt ametliku ühiskonnaga, kui tahes dekadentlik see olekski. Samas teevad teised, sügavamad kihistuse, end kaitses ja ortodokseid ideoloogiaid eitades, „avalikuks“ vaid mingi välise osa märkidest. Oma tõelise tähenduse peidavad nad polüseemiatesse. Viimaste dramaatiline akumulatsiooni, nagu Juri Lotman on tabavalt osutanud, valmistab ette „dünaamilist hüpet“ teise (ideloogilis- kultuurilisse) süsteemi.“ (lk 63)

mono.liitne <11:-.liitse> ühtne, tervikut moodustav, ühes tükis; ülek terviklik, üksmeelne ▪. Monoliitne kalju. Rahva monoliitne ühtsus nõuk. Monoliitsus

**deka.den'tlik** <19:-liku, -.likku> *dekadentsile, dekadentidele omane; mandunud, languslik* ▪. Dekadentlik luule, ellusuhtumine

**orto.doksne** *<**11**:-.doksse>* õigeusklik; ametlikult õigeks peetav *▪. Ortodoksne kirik* õigeusu kirik*. Ortodokssed dogmad. Ortodokssus*

**polü+.seemia** <8> keel *mitmetähenduslikkus*. *Vastand* monoseemia

**akumulatsi.oon** <20:-ooni, -.ooni> *akumuleerimine, kogumine, kuhjamine*; *ka* geol *akumuleerumine, kogunemine, kuhjumine*; maj *rahvatulu ühe osa kasutamine tootmise laiendamiseks, mittetootmisfondide moodustamiseks ning aineliste varude soetamiseks* ▪. Soojuse, setete, energia akumulatsioon. Kapitali akumulatsioon. Akumulatsiooni+fond, akumulatsiooni+allikas

**dünaamiline** <12:-lise> *dünaamikasse puutuv; hoogne, jõuline, liikuv, muutuv* ▪. Dünaamiline diapasoon *dünaamikapiirkond*. Dünaamiline näidend. Hüdro+dünaamiline, termo+dünaamiline. Dünaamiliselt. Dünaamilisus

„Kultuur on kollektiivne looming ja loov mälu, milles emotsioonidel, sugulisel teguril ja meeltel on alati olnud vähemalt võrdne kaal intellekti ehk mõistusega.“ (lk 73)

1. Materjal on valitud Sisekaitseakadeemia lektori Piret Teppani koostatud E-õpiobjektilt [↑](#footnote-ref-1)
2. Kujundiline või joonmõtlemine? [↑](#footnote-ref-2)